CELEX: 32009D0343
Language: lt
Date: 1240272000000
Title: 2009/343/EB: 2009 m. balandžio 21 d. Komisijos sprendimas, iš dalies keičiantis Sprendimą 2007/131/EB dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje (pranešta dokumentu Nr. C(2009) 2787) (Tekstas svarbus EEE )

25.4.2009   
            
            
               LT
            
            
               Europos Sąjungos oficialusis leidinys
            
            
               L 105/9
            
         
      KOMISIJOS SPRENDIMAS
   
   2009 m. balandžio 21 d.
   iš dalies keičiantis Sprendimą 2007/131/EB dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje
   (pranešta dokumentu Nr. C(2009) 2787)
   (Tekstas svarbus EEE)
   (2009/343/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. kovo 7 d. Europos Parlamento ir Tarybos sprendimą Nr. 676/2002/EB dėl radijo spektro politikos teisinio reguliavimo pagrindų Europos bendrijoje (Sprendimas dėl radijo spektro) (1), ypač į jo 4 straipsnio 3 dalį,
   kadangi:
   
               (1)
            
            
               2007 m. vasario 21 d. Komisijos sprendimu 2007/131/EB dėl radijo spektro, skirto įrenginiams, pagrįstiems ultraplačiajuoste ryšio technologija, suderinto naudojimo Bendrijoje (2) derinamos radijo įrenginių, pagrįstų ultraplačiajuoste ryšio technologija, naudojimo techninės sąlygos Bendrijoje ir taip užtikrinamas radijo spektro prieinamumas Europos bendrijoje pagal suderintas sąlygas, pašalinamos ultraplačiajuostės ryšio technologijos diegimo kliūtys ir sukuriama veiksminga bendra tokių sistemų rinka, užtikrinanti masto ekonomiją ir naudą vartotojams.
            
         
               (2)
            
            
               Spartūs technologijos ir radijo spektro naudojimo pokyčiai turėtų atitinkamai atsispindėti reguliuojant ultraplačiajuostę ryšio technologiją, kad šia technologija pagrįstų naujovių diegimas būtų naudingas Europos visuomenei ir kartu būtų užtikrinta, kad kiti spektro naudotojai nepatirtų neigiamo poveikio. Todėl Sprendimas 2007/131/EB turėtų būti atitinkamai iš dalies pakeistas.
            
         
               (3)
            
            
               Dėl šios priežasties Komisija, vadovaudamasi Sprendimu Nr. 676/2002/EB, papildomai įgaliojo Europos pašto ir telekomunikacijų administracijų konferenciją (toliau – CEPT) atlikti tolimesnius ultraplačiajuostės ryšio technologijos suderinamumo su radijo ryšio tarnybomis tyrimus.
            
         
               (4)
            
            
               Pagal šiuos įgaliojimus atlikto darbo ataskaitose CEPT patarė Komisijai iš dalies pakeisti keletą Sprendimo 2007/131/EB techninių aspektų.
            
         
               (5)
            
            
               Atlikusi papildomus tyrimus, CEPT nustatė technines sąlygas, kuriomis, taikant tam tikrus trukdžių mažinimo metodus, būtent „Detect and Avoid“ (DAA) ir „Low Duty Cycle“ (LDC), ultraplačiajuostės ryšio technologijos įrenginiai galėtų veikti didesne perdavimo galia, kartu užtikrinant šiuo metu ultraplačiajuosčiam ryšiui nustatytiems bendriesiems apribojimams prilygstančią apsaugą.
            
         
               (6)
            
            
               CEPT tyrimais taip pat nustatyta, kad taikant griežtesnes nei bendrieji apribojimai sąlygas ultraplačiajuostės ryšio technologijos įrenginiai galėtų būti naudojami ir automobiliuose bei geležinkelių transporto priemonėse. Šios sąlygos galėtų būti ne tokios griežtos, jei šiose transporto priemonėse būtų taikomi tokie trukdžių mažinimo metodai, kaip minėtieji anksčiau.
            
         
               (7)
            
            
               Statybinių konstrukcijų tyrimo (BMA) vizualizavimo sistemos gali būti plačiai ir novatoriškai taikomos vamzdžiams, laidams ir kitiems gyvenamųjų ar komercinės paskirties pastatų sienose esantiems konstrukciniams elementams aptikti ir vizualizuoti. Bendras BMA įrenginiams taikomų spektro naudojimo sąlygų rinkinys turėtų būti naudingas įmonėms, norinčioms teikti tokių įrenginių naudojimu pagrįstas atitinkamas profesionalias paslaugas visoje Bendrijoje.
            
         
               (8)
            
            
               CEPT Komisijai pranešė, kad BMA sistemoms gali būti taikomos ne tokios griežtos kaip bendrieji ribojimai naudojimo sąlygos, nes dėl jų naudojimo būdo, susijusio su itin mažu jų naudojimo vietų skaičiumi ir retu jų naudojimu, sumažėja žalingųjų trukdžių kitoms radijo ryšio tarnyboms atsiradimo tikimybė.
            
         
               (9)
            
            
               Komisijos įgaliojimu CEPT atliktais techniniais BMA įrenginių taikymo tyrimais nustatyta, kad įrenginiai gali būti naudojami pakankamai tankioms ir storoms, kad absorbuotų daugelį įrenginio pasiųstų signalų, konstrukcijoms tirti. Šie suderinamumo tyrimai, inter alia, paremti prielaida, kad sutrikus įprastinei veiklai BMA įrenginys per dešimt sekundžių nustoja siųsti signalą. Be to, nors BMA įrenginiais gali būti prekiaujama kaip vartojimo prekėmis, atliekant bendruosius trukdžių tyrimus priimtas didžiausias leidžiamasis įrenginių skaičius lygus 6,7 BMA įrenginio kvadratiniame kilometre.
            
         
               (10)
            
            
               Remdamasi 1999 m. kovo 9 d. Europos Parlamento ir Tarybos direktyva 1999/5/EB dėl radijo ryšio įrenginių ir telekomunikacijų galinių įrenginių bei abipusio jų atitikties pripažinimo (3) (RRTGĮ direktyva), Komisija įgaliojo (M/329 ir M/407) Europos standartizacijos organizacijas sudaryti darniųjų standartų, kurie būtų taikomi šioje direktyvoje aprašytiems ultraplačiajuostės ryšio technologijos įrenginiams ir dėl kurių būtų galima manyti, kad laikomasi direktyvoje nustatytų reikalavimų, rinkinį. Vykdydama EK įgaliojimus M/329 ir M/407, ETSI sukūrė darnųjį standartą EN 302 065, skirtą ultraplačiajuostės ryšio technologijos įrenginiams, darnųjį standartą EN 302 500, skirtą ultraplačiajuostės ryšio technologijos vietos nustatymo įrenginiams ir darnųjį standartą EN 302 435, skirtą BMA įrenginiams.
            
         
               (11)
            
            
               Šiuose atitinkamuose darniuosiuose standartuose išsamiai aprašyta, kaip šiuo sprendimu paskirtose dažnių juostose veikiantys įrenginiai turėtų veikti ir kaip jie galėtų būti tikrinami siekiant nustatyti, ar jie atitinka darniuosiuose standartuose nustatytus apribojimus.
            
         
               (12)
            
            
               Šiame sprendime numatytos priemonės atitinka Radijo spektro komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2007/131/EB iš dalies keičiamas taip:
   
               1.
            
            
               Sprendimo 2007/131/EB priedas pakeičiamas šio sprendimo priedu.
            
         
               2.
            
            
               2 straipsnis papildomas šiais 10 ir 11 punktais:
               „10.   statybinių konstrukcijų tyrimas (BMA)– tyrimas elektromagnetinio lauko pokyčių jutikliu, skirtu statinio konstrukcijose esančių objektų vietai arba fizinėms pastato statybinių medžiagų savybėms nustatyti;
               11.   spinduliavimas į aplinką– tam tikros ultraplačiajuostės ryšio technologijos įrenginio spinduliuojamo signalo dalies, kurios nesugeria jo apsauginis gaubtas arba tiriamoji medžiaga, skleidimas.“
            
         2 straipsnis
   Šis sprendimas taikomas nuo 2009 m. birželio 30 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2009 m. balandžio 21 d.
      
         
            Komisijos vardu
         
         Viviane REDING
         
         
            Komisijos narė
         
      
   
   
      (1)  OL L 108, 2002 4 24, p. 1.
   
      (2)  OL L 55, 2007 2 23, p. 33.
   
      (3)  OL L 91, 1999 4 7, p. 10.
   
      PRIEDAS
      
         
            „PRIEDAS
            
               Didžiausi leidžiamieji ekvivalentinės izotropinės spinduliuotės galios (toliau – e.i.r.p.) tankio lygiai ir tinkami trukdžių mažinimo metodai
            
            1.   BENDRASIS ULTRAPLAČIAJUOSTĖS RYŠIO TECHNOLOGIJOS ĮRENGINIŲ NAUDOJIMAS
            1.1.   Didžiausi leidžiamieji e.i r.p. tankio lygiai
            
            
                        Dažnių diapazonas
                        (GHz)
                     
                     
                        Didžiausias leidžiamasis vidutinis e.i.r.p. tankis
                        (dBm/MHz)
                     
                     
                        Didžiausias leidžiamasis pikinis e.i.r.p. tankis
                        (dBm/50MHz)
                     
                  
                        iki 1,6
                     
                     
                        –90,0
                     
                     
                        –50,0
                     
                  
                        1,6–2,7
                     
                     
                        –85,0
                     
                     
                        –45,0
                     
                  
                        2,7–3,4
                     
                     
                        –70,0
                     
                     
                        –36,0
                     
                  
                        3,4–3,8
                     
                     
                        –80,0
                     
                     
                        –40,0
                     
                  
                        3,8–4,2
                     
                     
                        –70,0
                     
                     
                        –30,0
                     
                  
                        4,2–4,8
                     
                     
                        –41,3
                        (iki 2010 m. gruodžio 31 d.)
                     
                     
                        0,0
                        (iki 2010 m. gruodžio 31 d.)
                     
                  
                        –70,0
                        (nuo 2010 m. gruodžio 31 d.)
                     
                     
                        –30,0
                        (nuo 2010 m. gruodžio 31 d.)
                     
                  
                        4,8–6,0
                     
                     
                        –70,0
                     
                     
                        –30,0
                     
                  
                        6,0–8,5
                     
                     
                        –41,3
                     
                     
                        0,0
                     
                  
                        8,5–10,6
                     
                     
                        –65,0
                     
                     
                        –25,0
                     
                  
                        virš 10,6
                     
                     
                        –85,0
                     
                     
                        –45,0
                     
                  1.2.   Tinkami trukdžių mažinimo metodai
            
            Ultraplačiajuostės ryšio technologijos įrenginiai gali veikti ir didesniais nei 1.1 punkto lentelėje nurodytieji e.i.r.p. lygiais, jei taikomi pagal Direktyvą 1999/5/EB priimtuose atitinkamuose darniuosiuose standartuose nurodyti papildomi trukdžių mažinimo metodai arba kiti trukdžių mažinimo metodai su sąlyga, kad jais užtikrinamas bent toks apsaugos lygis, koks būtų pasiektas taikant 1.1 punkto lentelėje nurodytus lygius. Laikoma, kad tokia apsauga gali būti užtikrinama šiais trukdžių mažinimo metodais:
            1.2.1.   Trukdžių mažinimo metodas „Low duty cycle“ (LDC)
            
            3,1–4,8 GHz dažnių diapazone galima naudoti – 41,3 dBm/MHz didžiausią leidžiamąjį vidutinį e.i.r.p. tankį ir – 0 dBm/50 MHz didžiausią leidžiamąjį pikinį e.i.r.p. tankį, matuojant 50 MHz pločio juostoje, jeigu taikomi tokie veikos ciklo trukmės ribojimai: visų siunčiamų signalų suma turi būti mažesnė nei 5 % laiko kiekvieną sekundę ir mažesnė nei 0,5 % kiekvieną valandą, o bet kurio siunčiamo signalo trukmė neturi viršyti 5 milisekundžių.
            1.2.2.   Trukdžių mažinimo metodas „Detect and avoid“ (DAA)
            
            3,1–4,8 GHz ir 8,5–9,0 GHz dažnių diapazonuose didžiausias leidžiamasis vidutinis e.i.r.p. tankis gali būti – 41,3 dBm/MHz, o didžiausias leidžiamasis pikinis e.i.r.p. tankis matuojant 50 MHz pločio juostoje – 0 dBm/50 MHz, jeigu taikomas pagal Direktyvą 1999/5/EB priimtuose atitinkamuose darniuosiuose standartuose nurodytas trukdžių mažinimo metodas „Detect and Avoid“ (DAA).
            1.3.   Ultraplačiajuostės ryšio technologijos įrenginių naudojimas automobiliuose ir geležinkelių transporto priemonėse
            
            Nukrypstant nuo šio sprendimo 3 straipsnio, ultraplačiajuoste ryšio technologija pagrįstus įrenginius taip pat leidžiama naudoti automobiliuose bei geležinkelių transporto priemonėse, jei tie įrenginiai atitinka šiuos parametrus.
            1.3.1.   Didžiausi leidžiamieji e.i.r.p. tankio lygiai ultraplačiajuostės ryšio technologijos įrenginiams, naudojamiems automobiliuose ir geležinkelių transporto priemonėse
            
            Taikant 1.1 punkte nurodytus e.i.r.p. lygio ribojimus, ultraplačiajuostės ryšio technologijos įrenginiai gali būti naudojami ir automobiliuose bei geležinkelių transporto priemonėse su sąlyga, kad 4,2–4,8 GHz ir 6,0–8,5 GHz diapazonuose taikomi šie kriterijai:
            
                        Dažnių diapazonas
                        (GHz)
                     
                     
                         
                     
                     
                        Didžiausias leidžiamasis vidutinis e.i.r.p. tankis
                        (dBm/MHz)
                     
                  
                        4,2–4,8
                     
                     
                        
                           iki 2010 m. gruodžio 31 d.
                        
                     
                     
                        –41,3
                        Jei taikomi bendrųjų trukdžių mažinimo metodai, kurie yra bent tiek pat veiksmingi kaip pagal Direktyvą 1999/5/EB priimtuose darniuosiuose standartuose nurodyti metodai. Pagal juos reikalaujama, kad siųstuvo galios valdymo (TPC) diapazonas būtų bent 12 dB.
                        – 53,3 (kitais atvejais)
                     
                  
                        
                           nuo 2010 m. gruodžio 31 d.
                        
                     
                     
                        –70,0
                     
                  
                        6,0–8,5
                     
                     
                         
                     
                     
                        –41,3
                        Jei taikomi bendrųjų trukdžių mažinimo metodai, kurie yra bent tiek pat veiksmingi kaip pagal Direktyvą 1999/5/EB priimtuose darniuosiuose standartuose nurodyti metodai. Pagal juos reikalaujama, kad siųstuvo galios valdymo (TPC) diapazonas būtų bent 12 dB.
                        – 53,3 (kitais atvejais)
                     
                  1.3.2.   Tinkami trukdžių mažinimo metodai, taikomi automobiliuose ir geležinkelių transporto priemonėse
            
            Ultraplačiajuostės ryšio technologijos įrenginiai, naudojami automobiliuose ir geležinkelių transporto priemonėse, gali veikti taikant ir kitus nei 1.3.1. punkte nurodytieji e.i.r.p. lygius, jeigu taikomi pagal Direktyvą 1999/5/EB priimtuose atitinkamuose darniuosiuose standartuose nurodyti papildomi trukdžių mažinimo metodai arba kiti trukdžių mažinimo metodai su sąlyga, kad jais užtikrinamas bent toks apsaugos lygis, koks būtų pasiektas taikant pirmiau pateiktose lentelėse nurodytus ribojimus. Laikoma, kad tokia apsauga gali būti užtikrinama šiais trukdžių mažinimo metodais:
            1.3.2.1.   Trukdžių mažinimo metodas „Low duty cycle“ (LDC)
            Ultraplačiajuostės ryšio technologijos įrenginius leidžiama naudoti automobiliuose ir geležinkelių transporto priemonėse, 3,1–4,8 GHz dažnių diapazone naudojant 1.2.1 punkte nurodytą LDC trukdžių mažinimo metodą, laikantis tokių pačių e.i.r.p. ribojimų, kokie nurodyti 1.2.1 punkte. Kitiems dažnių diapazonams taikomi 1.1. punkte nurodyti e.i.r.p. ribojimai.
            1.3.2.2.   Trukdžių mažinimo metodas „Detect and avoid“ (DAA)
            Ultraplačiajuostės ryšio technologijos įrenginius, kuriuose taikomas DAA trukdžių mažinimo metodas, 3,1–4,8 GHz ir 8,5–9,0 GHz dažnių diapazonuose automobiliuose ir geležinkelių transporto priemonėse leidžiama naudoti laikantis – 41,3 dBm/MHz e.i.r.p. lygių ribojimo, jeigu taikomi bent tiek pat veiksmingi trukdžių mažinimo metodai, kaip nurodytieji pagal Direktyvą 1999/5/EB priimtuose darniuosiuose standartuose. Pagal juos reikalaujama, kad siųstuvo galios valdymo (TPC) diapazonas būtų bent 12 dB. Kitais atvejais taikomas – 53,3 dBm/MHz e.i.r.p. lygių ribojimas.
            2.   SPECIALUSIS ULTRAPLAČIAJUOSTĖS RYŠIO TECHNOLOGIJOS ĮRENGINIŲ NAUDOJIMAS
            Leidžiami toliau pateiktoje lentelėje nurodytų spinduliavimo į aplinką lygių neviršijantys signalai.
            2.1.   Statybinių konstrukcijų tyrimas (BMA)
            
                        Dažnių diapazonas
                        (MHz)
                     
                     
                        Didžiausias leidžiamasis vidutinis e.i.r.p. tankis
                        (dBm/MHz)
                     
                     
                        Didžiausias leidžiamasis pikinis e.i.r.p. tankis
                        (dBm/50 MHz)
                     
                  
                        iki 1 730
                     
                     
                        –85
                     
                     
                        –45
                     
                  
                        1 730–2 200
                     
                     
                        –65
                     
                     
                        –25
                     
                  
                        2 200–2 500
                     
                     
                        –50
                     
                     
                        –10
                     
                  
                        2 500–2 690
                     
                     
                        –65
                     
                     
                        –25
                     
                  
                        2 690–2 700
                     
                     
                        –55
                     
                     
                        –15
                     
                  
                        2 700–3 400
                     
                     
                        –82
                     
                     
                        –42
                     
                  
                        3 400–4 800
                     
                     
                        –50
                     
                     
                        –10
                     
                  
                        4 800–5 000
                     
                     
                        –55
                     
                     
                        –15
                     
                  
                        5 000–8 000
                     
                     
                        –50
                     
                     
                        –10
                     
                  
                        8 000–8 500
                     
                     
                        –70
                     
                     
                        –30
                     
                  
                        virš 8 500
                     
                     
                        –85
                     
                     
                        –45
                     
                  Statybinių konstrukcijų tyrimų įrenginius, kuriuose taikomi bent tiek pat veiksmingi trukdžių mažinimo metodai, kaip nurodytieji pagal Direktyvą 1999/5/EB priimtuose atitinkamuose darniuosiuose standartuose, leidžiama naudoti 1,215–1,73 GHz dažnių diapazone esant - 70 dBm/MHz didžiausiam leidžiamojo vidutinio e.i.r.p. tankio lygiui, o 2,5–2,69 GHz ir 2,7–3,4 GHz dažnių diapazonuose – esant - 50 dBm/MHz didžiausiam leidžiamojo vidutinio e.i.r.p. lygiui su sąlyga, kad būtų užtikrinamas bent toks apsaugos lygis, koks pasiekiamas pagal pirmiau pateiktoje lentelėje nurodytus ribojimus.
            Siekiant apsaugoti Radijo astronomijos tarnybas, 2,69–2,70 GHz ir 4,8–5,0 GHz dažnių diapazonuose bendras spinduliuotės galios tankis turi būti mažesnis nei – 65 dBm/MHz, kaip nurodyta pagal Direktyvą 1999/5/EB priimtuose atitinkamuose darniuosiuose standartuose.“